Look4it George Online Newspaper » Vodacom George Kaasfees – ‘n Reuse sukses!
GEORGE – Vanjaar se Vodacom George Kaasfees het besoekers van regoor Suid Afrika gelok en dit was verseker ‘n reuse sukses. Look4it George het met van die besoekers oor n glasie wyn gesels oor hul ervaring en die terugvoering was oorweldigend. Duisende besoekers en plaaslike inwoners het die gronde van Laerskool Outeniqua behoorlik ingetrap en is bederf met heerlike eetgoed, wyne vir elke smaak en plaaslike verrassings.
Die vermaak in die Garden Route Casino tent het gespog met net die beste in plaaslike musiek met Romanz wat ‘n hoogtepunt was tydens die afsluiting van die fees. Die jonges het omtrent baljaar in die speel area en dit het natuurlik die ouers ‘n kans gegee om die beste wyn met allerlei kase te geniet.
Martie Du Toit van Oudshoorn het haar gesin vir die eerste keer fees toe gebring en sy het gesê dit was n wonderlike ervaring vir oud en jonk. Haar hoogtepunt was Romanz se optrede Sondag middag.
Soortgelyk aan Martie se gesin, het n plaaslike paartjie van Mosselbaai, Joey Dreyer en Linda West die fees terdeë geniet. Hul het sommer tydens die fees ‘n wynverskaffer opgespoor vir hul troue wat in Desember vanjaar gaan plaasvind. “Die uitstallers het hulself oortref! Die wyn en port verskaffers was elkeen baie ooruigend maar De Krans het ons voete onder ons uitgeslaan… Nie letterlik nie, ons het net geproe… Belowe!” Lag Linda tydens ons gesprek.
Met duisende besoekers wat van ver gereis het om die plaaslike fees by te woon, het ons ook n gesin van London ontmoet, wat hul jaarlikse Suid Afrikaanse vakansies rondom die Kaasfees beplan. Jake en Sandra Woodman en hul 13-jarige dogter Jessica was aan die smul by The Fudgemaster toe ons hul oor hul ervaring uitvra: “We had hoped for more sunny weather, but luckily the red wine is keeping us cozy. We loved the Lancewood offering and Boplaas Shiraz. We’ve bought so much wine, we’ll have to buy another suitcase for the flight back next week!” Ons het wel gevra of hul na die Afrikaanse vermaak geluister het: “We don’t always understand the lads on the stage, but they sure have some pipes!”
Die terugvoering was wonderlik en die algehele fees was’n heerlike manier om die naweek te spandeer.
Vir fotos van die fees, besoek Look4it George se amptelike Facebook blad: